
BMW X3 Limited Sport Edition: Bestseller με κορυφαία αισθητική.
Χάρη στη Limited Sport Edition της BMW X3, η οδηγική απόλαυση και η υπεροχή ενός Sports Activity Vehicle συνεχίζονται. Ο ελκυστικός συνδυασμός premium εξοπλισμού που προάγει τη σπορ συμπεριφορά και τον καινοτομικό χαρακτήρα της BMW X3, περιλαμβάνει ένα M Sports Package με ζάντες 19" και τιμόνι Μ, όπως επίσης σπορ καθίσματα σε αποκλειστικό Alcantara/ δέρμα Walknappa και προβολείς Xenon με προσαρμοζόμενη τεχνολογία φωτισμού στροφών. Η έκδοση Limited Sport Edition, συνδυάζοντας αποκλειστικά εξοπλισμό του M Sports Package με επίλεκτες προτάσεις χρωμάτων και στυλιστικών στοιχείων εξωτερικού και εσωτερικού, ολοκληρώνει τη γκάμα επιλογών γι’ αυτό το μοντέλο της BMW X3. Όπως η BMW X3 Edition Exclusive και η BMW X3 Edition Lifestyle, η Limited Sport Edition προσφέρει τη δυνατότητα στον πελάτη να εκφράσει το ατομικό του στυλ με απόλυτα στοχευμένο τρόπο. 

Το λανσάρισμα της Limited Sport Edition για τη BMW X3 στη Γερμανική αγορά προγραμματίζεται για το Μάρτιο του 2009. Η περίοδος παραγωγής θα περιοριστεί στον ένα χρόνο. Η Limited Sport Edition μπορεί να συνδυαστεί και με τις έξι εκδόσεις κινητήρων της BMW X3. Χάρη στον ποικίλο ποιοτικό εξοπλισμό της Limited Sport Edition, κάποια στοιχεία του οποίου διατίθενται αποκλειστικά γι’ αυτή την έκδοση, υπάρχει ένα ελκυστικό πλεονέκτημα τιμής συγκριτικά με τις μεμονωμένες επιλογές που διατίθενται για όλες τις εκδόσεις της BMW X3. Ανάλογα με την έκδοση του κινητήρα, η τιμή της Limited Sport Edition κυμαίνεται μεταξύ 7250 και 7900 Ευρώ. 

Το M Sports Package με M Aerodynamics Package, σπορ ανάρτηση και ζάντες αλουμινίου Μ 19” σε ματ Kamacite Grey με σχεδίαση Y ακτίνων και το σύστημα διεύθυνσης με υποβοήθηση ανάλογη της ταχύτητας  Servotronic - όλα περιλαμβάνονται στην Limited Sport Edition - υπογραμμίζουν την συναρπαστική ευελιξία που χαρακτηρίζει την οδηγική εμπειρία μιας BMW X3 σε ακόμα μεγαλύτερο βαθμό. Επιπλέον, η Limited Sport Edition περιλαμβάνει προβολείς Xenon με τεχνολογία προσαρμοζόμενου φωτισμού στροφών, σύστημα καθαρισμού προβολέων, αισθητήρα βροχής, τιμόνι M με μπουτόν ελέγχου πολλαπλών λειτουργιών και επιλογέα ταχυτήτων M.  

Η δυναμική εμφάνιση της νέας έκδοσης του μοντέλου αναδεικνύεται με ένα αποκλειστικό χρώμα αμαξώματος Carbon Black μεταλλικό, το BMW Individual High Gloss Shadow Line για τα πλαίσια και τους οδηγούς των παραθύρων. Επιπλέον, η Limited Sport Edition έχει αποκλειστικά πλαίσια προβολέων και λωρίδα πίσω προφυλακτήρα σε ματ Kamacite Grey, μία μάσκα από τιτάνιο, ενώ η έκδοση αλουμινίου συνοδεύεται από ένα πλέγμα με ματ φινίρισμα στον κεντρικό αεραγωγό. 

Άλλες αποκλειστικές οπτικές πινελιές είναι απολήξεις εξαγωγής σε ματ φινίρισμα για την αλουμινένια έκδοση και ένα λευκό κάλυμμα για το τρίτο φως ακινητοποίησης.

Το περιβάλλον του εσωτερικού, που εναρμονίζεται με το δυναμικό χαρακτήρα του SAV, χαρακτηρίζεται από σπορ καθίσματα για τον οδηγό και το συνοδηγό, διακοσμητικά μαρσπιέ που φέρουν το λογότυπο Limited Sport Edition, μία ανθρακί επένδυση οροφής BMW Individual, ένα εμπρός υποβραχιόνιο, βελούδινα πατάκια με δερμάτινη μπορντούρα και βουρτσισμένα μεταλλικά ένθετα για την έκδοση αλουμινίου. Τα καλύμματα των καθισμάτων με ανθρακί μεσαία τμήματα Alcantara, και μαύρο δέρμα Walknappa στα πλαϊνά μαξιλάρια, τα πάνω τμήματα πλατών, τις εμπρός επιφάνειες των καθισμάτων και τα προσκέφαλα είναι πρόσθετα χαρακτηριστικά στοιχεία που δημιουργήθηκαν αποκλειστικά για τη νέα συλλεκτική έκδοση. Οι πλάτες των καθισμάτων έχουν μαύρες ραφές με το λογότυπο Μ σε ανοιχτό μπλε, σκούρο μπλε και κόκκινο. 

Οι επάνω επιφάνειες των υποβραχιονίων στις επενδύσεις θυρών έχουν φινίρισμα σε ανθρακί Alcantara. Τα υποβραχιόνια, τα ένθετα των επενδύσεων θυρών καθώς και τα καλύμματα του λεβιέ ταχυτήτων και του χειρόφρενου, φέρουν επίσης δέρμα BMW Individual Walknappa. Επιπλέον, η ατομικότητα του αυτοκινήτου τονίζεται με τη χρήση αντίθετων ραφών Everest Grey στα καθίσματα, το δερμάτινο τιμόνι M, το κεντρικό υποβραχιόνιο, το χειρόφρενο, τα καλύμματα του χειρόφρενου και του επιλογέα. Εναλλακτικά, αντί των Anthracite/Black, τα καλύμματα των καθισμάτων και τα δερμάτινα στοιχεία διατίθενται επίσης σε προαιρετικές αποχρώσεις Criollo Brown και Champaign. Ομοίως, πρόσθετα, ποιοτικά χρώματα αμαξώματος διατίθενται προαιρετικά. 

Η Limited Sport Edition προβάλλει τα χαρακτηριστικά γνωρίσματα που βοήθησαν τη BMW X3 να αποκτήσει τη σημερινή δημοτικότητά της. Με πωλήσεις 500.000, η BMW X3 έχει εξελιχθεί σε παγκόσμιο bestseller. Χάρη στην ευφυή τεχνολογία BMW XDrive AWD συνδυάζει μοναδικά την ευέλικτη συμπεριφορά στο δρόμο με την ανώτερη πρόσφυση σε μη ασφαλτοστρωμένες επιφάνειες. Σαν πρωτοπόρος στην κατηγορία AWD οχημάτων, εξακολουθεί να ορίζει πρότυπα στον τομέα της δυναμικής και της οδηγικής απόλαυσης. Η σταθερή επιτυχία της BMW X3 έχει συντελέσει σημαντικά στο ότι το 2008, η BMW ήταν και πάλι η παγκοσμίως Νο 1 κατασκευάστρια premium οχημάτων AWD.   

Εξάλλου, η BMW X3 προσφέρει το κύρος ενός οχήματος παντός δρόμου με την έξοχη πολυτέλεια, ασφάλεια και ποιότητα ενός premium μοντέλου. Φέτος, για δεύτερη συνεχόμενη φορά, το SAV έλαβε από το παγκοσμίως μεγαλύτερο κλαμπ αυτοκινήτου ADAC το βραβείο “Gelber Engel” στην κατηγορία “Ποιότητα” ως το πιο αξιόπιστο αυτοκίνητο των Γερμανικών δρόμων. Επιπλέον, οι ειδικοί αναλυτές αγοράς της EurotaxSchwacke τίμησαν τη BMW X3 με την πρώτη θέση στο δείκτη “Automobile Forecast Index” 2008 στην κατηγορία αξιολόγησης οχημάτων off-road, επιβεβαιώνοντας ότι έχει τη χαμηλότερη απαξίωση στη συγκεκριμένη κατηγορία.  

Η BMW X3 ήταν επίσης νικήτρια στην κατηγορία της στη μελέτη ικανοποίησης πελατών της 2008 J.D. Power - “Customer Satisfaction Index”. Σ’ αυτή την ανεξάρτητη έρευνα ικανοποίησης αγοραστών αυτοκινήτων στη Γερμανία, το Sports Activity Vehicle κέρδισε την πρώτη θέση στην κατηγορία οχημάτων off-road. Επιπλέον, το Αμερικανικό Ινστιτούτο Ασφαλιστικών Εταιριών για την Ασφάλεια στους Αυτοκινητόδρομους - American Insurance Institute for Highway Safety (IIHS) ψήφισε τη BMW X3 ως μοντέλο κορυφαία ασφάλειας “Top Safety Pick” το 2008 και 2009, για τα ολοκληρωμένα συστήματα ασφαλείας και τα θαυμάσια αποτελέσματα που έφερε στο crash test. Το 2006 και 2007, η BMW X3 ψηφίστηκε δύο συνεχόμενες φορές “All-wheel Vehicle of the Year” από τους αναγνώστες του περιοδικού “Auto Bild Allrad”. Με αδιαμφισβήτητες νίκες στην κατηγορία τις ίδιες χρονιές, ψηφίστηκε επίσης “Off-road Vehicle of the Year” από τους αναγνώστες του περιοδικού αυτοκινήτου “Off Road“.   

Το model year 2009, η BMW X3 πωλείται με έξι διαφορετικές εκδόσεις κινητήρων. Η γκάμα ξεκινά με τη 110 kW/150  bhp X3 xDrive20i και φτάνει μέχρι τη BMW X3 xDrive35d που παράγει 210 kW/286 bhp. Η 130 kW/177 bhp BMW X3 xDrive20d με μέση κατανάλωση 6.5 litres/100 km και εκπομπές CO2  172 grams/km αποτελεί μία περίτρανη απόδειξη για το τι μπορεί να επιτευχθεί στον τομέα της οικονομίας καυσίμου ακόμα και στην κατηγορία SAV, χάρη στην προηγμένη τεχνολογία κινητήρων και την τεχνολογία BMW EfficientDynamics. Με μία τέτοια απόδοση, ο τετρακύλινδρος πετρελαιοκινητήρας προσφέρει μία απαράμιλλη ισορροπία μεταξύ οδηγικής απόλαυσης και οικονομίας καυσίμου.

